hotchpotch/miracl-hf-unified huggingface dataset:
पूरन चन्द जोशी
पूरन चन्द जोशी (जन्म 14 अप्रैल, 1907, अल्मोड़ा – 9 नवम्बर, 1980, दिल्ली) भारत के साम्यवादी आन्दोलन के प्रमुख आरम्भिक नेताओं में से एक थे। वे भारतीय कम्युनिस्ट पार्टी के प्रथम महासचिव थे (1935 से 47 तक)।
पल्लवन
किसी निर्धारित विषय जैसे सूत्र-वाक्य, उक्ति या विवेच्य-बिन्दु को उदाहरण, तर्क आदि से पुष्ट करते हुए प्रवाहमयी, सहज अभिव्यक्ति-शैली में मौलिक, सारगर्भित विस्तार देना पल्लवन (expansion) कहलाता है। इसे विस्तारण, भाव-विस्तारण, भाव-पल्लवन आदि भी कहा जाता है।
सूत्र रूप में लिखी या कही गई बात के गर्भ में भाव और विचारों का एक पुंज छिपा होता है। विद्वान् जन एक पंक्‍त‌ि पर घंटों बोल लेते हैं और कई बार तो एक पूरी पुस्तक ही रच डालते हैं। यही कला 'पल्लवन' कहलाती है।
पल्लवन के कुछ सामान्य नियम:- (1) पल्लवन के लिए मूल अवतरण के वाक्य, सूक्ति, लोकोक्ति अथवा कहावत को ध्यानपूर्वक पढ़िए, ताकि मूल के सम्पूर्ण भाव अच्छी तरह समझ में आ जायँ।
(2) मूल विचार अथवा भाव के नीचे दबे अन्य सहायक विचारों को समझने की चेष्टा कीजिए।
(3) मूल और गौण विचारों को समझ लेने के बाद एक-एक कर सभी निहित विचारों को एक-एक अनुच्छेद में लिखना आरम्भ कीजिए, ताकि कोई भी भाव अथवा विचार छूटने न पाय।
(4) अर्थ अथवा विचार का विस्तार करते समय उसकी पुष्टि में जहाँ-तहाँ ऊपर से कुछ उदाहरण और तथ्य भी दिये जा सकते हैं।
(5) भाव और भाषा की अभिव्यक्ति में पूरी स्पष्टता, मौलिकता और सरलता होनी चाहिए। वाक्य छोटे-छोटे और भाषा अत्यन्त सरल होनी चाहिए। अलंकृत भाषा लिखने की चेष्टा न करना ही श्रेयस्कर है।
(6) पल्लवन के लेखन में अप्रासंगिक बातों का अनावश्यक विस्तार या उल्लेख बिलकुल नहीं होना चाहिए।
(7) पल्लवन में लेखक को मूल तथा गौण भाव या विचार की टीका-टिप्पणी और आलोचना नहीं करनी चाहिए। इसमें मूल लेखक के मनोभावों का ही विस्तार और विश्लेषण होना चाहिए।
(8) पल्लवन की रचना हर हालत में अन्यपुरुष में होनी चाहिए।
(9) पल्लवन व्यासशैली की होनी चाहिए, समासशैली की नहीं। अतः इसमें बातों को विस्तार से लिखने का अभ्यास किया जाना चाहिए।
(10) पल्लवन में निबंधात्मकता का गुण होता है।
भाव पल्लवन का अर्थ है- 'किसी भाव का विस्तार करना'। इसमें किसी उक्ति, वाक्य, सूक्ति, कहावत, लोकोक्ति आदि के अर्थ को विस्तार से प्रस्तुत किया जाता है। विस्तार की आवश्यकता तभी होती है, जब मूल भाव संक्षिप्त, सघन या जटिल हो। भाषा के प्रयोग में कई बार ऐसी स्थितियां आती है। जब हमें किसी उक्ति में निहित भावों को स्पष्ट करना पड़ता है। इसी को भाव-पल्लवन कहते है।
हम अपने भाषा व्यवहार में कई सूत्र वाक्य सूक्तियाँ, कहावतें, लोकोक्तियाँ आदि बोलते और सुनते रहते है। उदाहरण के लिये, इन सूक्तियों ओर कहावतों में भाव या विचार गठे और एक दूसरे के साथ बंधे रहते है। इन विचारों या भावों के समझने के लिए इनका विस्तार से विवेचन करना होता है ताकि उस सूत्र, वाक्य, सूक्ति या कहावत में छिपे गहरे अर्थ को स्पष्ट किया जा सके।
हमारी कहावतें या लोकोक्तियाँ हमारे समाज के अनुभव को अपने में समेटे होती हैं। ये लोकोक्तियां वस्तुतः पूरे समाज के विचारों का सार प्रस्तुत करती हैं। इसी प्रकार कई विचारक, विद्वान या संत-महात्मा ऐसे सूत्र वाक्य प्रस्तुत करते हैं, जिनमें वे कम-से-कम शब्दों में अधिक-से-अधिक बात कह जाते हैं। इस बात को समझाने और समझाने के लिए हमें सोचना भी पड़ता है और उसका विस्तार भी करना पड़ता है। इसी को भाव-पल्लवन कहते हैं। वास्तव में भाषा व्यवहार में निपुण होने के लिए हमें भाव पल्लवन का अभ्यास करना आवश्यक है, जिससे हम ऐसी अभिव्यक्तियों में निहित भाव का इस प्रकार विस्तार करें कि सुनने वाले या पढ़ने वाले व्यक्ति को अपनी बात समझा सकेंं।
संक्षेपण
संक्षेपण अथवा सार-लेखन () का आशय है किसी अनुच्छेद, परिच्छेद, विस्तृत टिप्पणी अथवा प्रतिवेदन को संक्षिप्त कर देना। किसी बड़े पाठ (निबन्ध, लेख, शोध प्रबन्ध आदि) में मुख्य विचारों, तर्कों आदि को लघुतर आकार में प्रस्तुत करना संक्षेपण (critical précis writing) कहलाता है। इसकी संरचना भी निबन्ध जैसी ही होती है। सार लेखन की आवश्यकता कार्यालय, वाणिज्य, पत्रकारिता, शिक्षा आदि कई क्षेत्रों में पड़ती है। संक्षेपण को अंग्रजी में 'समराईजिंग' 'प्रेसी राइटिंग' अथवा प्रेसी भी कहते हैं।
आज का जीवन बहुत गतिपूर्ण हो गया है। लोगों के पास समय की कमी है। यही कारण है कि व्यक्ति कम-से-कम समय में अधिक से अधिक बातें जान लेना चाहता है। किसी भी सामग्री को चाहे वह कोई विवरण पत्र हो या कोई लेख या आख्यान हो, उसके मुख्य भाव या विचार को छोड़े बिना, एक तिहाई भाग में लिखना ही सार-लेखन कहा जाता है।
अपनी बात को प्रभावी और रोचक बनाने और उसे पाठको की समझ में आ सकने योग्य बनाने के लिए लेखक अपनी बात को दोहराता है, मुहावरे और लोकोक्तियों का प्रयोग करता है, किसी कथा-प्रसंग से उसे प्रमाणित करता है, विद्वानों की उक्तियों को उद्धृत करके उसे ठोस बनाता है, अलंकार युक्त शब्दावली का प्रयोग करता है और कथ्य को विस्तार देता है। इन सब कारणों से मुख्य विचार कम होते हुए भी सामग्री का आकार बढ जाता है। संक्षेपण में जो बाते महत्व की होती है उन्हे हम स्वीकर लेते हैं और शेष को छोड़ देते है। (सार-सार को गहि रहै, थोथा देत उड़ाय) संक्षेपण की प्रक्रिया में कुछ महत्वपूर्ण बिंदुओं का ध्यान रखा जाना चाहिए। मूल पाठ से संक्षेपण में अर्थ का संप्रेषण भिन्न नहीं होना चाहिए। दंगल झाल्टे ने इसकी प्रक्रिया को निम्नवत रूप से समझाया है :
भारतीय कालीन प्रौद्योगिकी संस्थान, भदोही
भारतीय कालीन प्रौद्योगिकी संस्थान (Indian Institute of Carpet Technology / IICT), समिति पंजीकरण अधिनियम, 1860 के अंतर्गत पंजीकृत समिति के रूप में वर्ष 1998 में भारत सरकार, वस्त्र मंत्रालय द्वारा स्थापित किया गया। यह एशिया में एक अनूठे प्रकार के डिग्री कार्यक्रम, (कालीन एवं वस्त्र प्रौद्योगिकी) में बी.टेक कार्यक्रम को आरम्भ करते हुए वर्ष 2001 में वास्तविक रूप में क्रियाशील हो गया। यह उत्तर प्रदेश प्रौद्योगिकी विश्वविद्यालय (UPTU) से सम्बद्ध है तथा A.I.C.T.E. से मान्यताप्राप्त है। संस्थान भदोही रेलवे स्टेशन से लगभग ४ किमी दूरी पर है। Rajkumar Pandey
कालीन उद्योग को विश्व स्तर पर प्रतिस्पर्धी बनाने और इसकी सतत् वृद्धि के लिए तकनीकी विशेषज्ञों, अनुसंधान एवं विकास आदि के रूप में कालीन, वस्त्र एवं अन्य संबद्ध क्षेत्रों को हर सम्भव तकनीकी सहायता मुहैया कराने के प्रयोजन से भारत सरकार, वस्त्र मंत्रालय द्वारा आई आई सी टी स्थापित किया गया था।
इसकी सभी सीटें ए आई ई ई ई और सेन्ट्रल काउंसिलिंग बोर्ड (सीसीबी), नई दिल्ली के माध्यम से भरी जाती है। बी.टेक कार्यक्रम के अतिरिक्त संस्थान ए जी-रिसर्च, न्यूजीलैंड के सहयोग से आई डी एल पी (इंटरनेशनल डिस्टेंस लर्निंग प्रोग्राम) और उद्योगनुमुखी अल्पावधि कार्यक्रम भी चला रहा है। आई डी एल पी में 30 विषयों में से 07 विभिन्न डिप्लोमा शामिल है तो दूसरी तरफ अल्पावधि में 03 कार्यक्रम शामिल हैं। संस्थान आई. एस. टी. ई. और सी आई आई का भी सदस्य है।
इस संस्थान को २००५ में यूके की SGS संस्था द्वारा ISO 9001:2000 प्रदान किया गया था। इस संस्थान की प्रयोगशालाएँ NABL द्वारा प्रमाणित हैं।
1. मानव संसाधन विकास (एचआरडी)
तेरुएल गिरजाघर
तेरुएल गिरजाघर (स्पेनी भाषा में: Catedral de Santa María de Teruel) तेरुएल आरागोन स्पेन में स्थित एक गिरजाघर है। इस गिरजाघर को सेन्ट मेरी के नाम पर समर्पित किया गया है। इस गिरजाघर को मुदेजार वास्तुकला शैली (Mudéjar architecture) में निर्माण किया गया है। इस गिरजाघर के साथ-साथ शहर के और ज़रागोज़ा के प्रान्त के कई गिरजाघरों को यूनेस्को विरासत स्थल के रूप में 1986 से सूचीबद्ध किया गया है।
इस गिरजाघर का प्रारंभिक स्रोत आरागोन के अल्फ़ान्सो द्वितीय दुवारा बनाए नगर से जुड़ा है। अल्फ़ान्सो ने नगर निर्माण के साथ-साथ ही एक गिरजाघर के बनाने का आदेश दिया था जिसे उसने सेन्ट मेरी डे मीडियाविल्ला के नाम पर समर्पित किया था। परिसर के निर्माण के लिए रोमेनेस्क शैली को चुना गया था। 13 वीं सदी में मोरिसको के वास्तुकला विशेषज्ञ जुज़ाफ़ ने इसका पुनर्गठन किया था। उसने गिरजघर को मुदेजार वास्तुकला शैली का रूप दिया जिसमें परिसर के बीच की एक स्पष्ट धारा और द्विमार्गीय प्रारूपण शामिल है। मुदेजार शैली ही में निर्मित बेल टावर को 1257 में पूरा किया गया था। 14 वीं सदी में गिरजघर को गोथिक-मुदेजार शैली के मिश्रण से एक और नए रूप देने का प्रयास किया गया था।
1423 में पोप बेनेडिक्टने बारहवें (Pope Benedict XII) ने, जो मूल रूप से आरागोनी था, इस गिरजाघर को एक विशेष दर्जा (collegiate) दिया था। 1538 में मार्टिन दे मोताल्बन (Martín de Montalbán) ने गिरजाघर के मध्य भाग में एक गुंबद बनाया था। यह एक अष्टकोणीय योजना थी जिसमें बाहरी कोने दो-धारी खिड़कियों और प्लाटेरेस्क (Plateresque) सजावट के चलते देखने वाले का दिल मोह लेते थे। 1587 में तेरुएल में एक नए डायोसीज़ (diocese) को बनाए जाने के साथ ही इस गिरजाघर को और भी पवित्र माना गया और इसे कैथेडरल (cathedral) का दर्जा दिया गया था।
घण्टा घर स्पेन में मुदेजार शैली का सर्वश्रेष्ठ टॉवर है। यह एक चौकोर योजना रखता है जिसमें तीन मंज़िलें हैं और जिन्हें मिट्टी के टाइलों और चीनी के उच्च श्रेणी से निर्मित काँच के साथ सजाया गया है। इसकी चोटी पर 18 वीं सदी का एक लालटेन है।
गिरजाघर के बीच में बनी छत को जिसे 14 वीं सदी में बनाया गया था, गोथिक शैली में, ऐतिहासिक, धार्मिक, मानव और पशु तस्वीरों के साथ सजाया गया है।
एक और विशेषता यह है कि गिरजाघर के बीच में प्राथना के लिए एक ऊँचा स्थल बना है जो आरागोनी कला में आने वाले नए युग के सुधारों का प्रतीक है।
सेबिया गिरजाघर
सेबिया गिरजाघर (अंग्रेज़ीCathedral of Saint Mary of the See, स्पैनिश: Catedral de Santa María de la Sede) एक रोमन कैथोलिक गिरजाघर है। ये सेबिया  आंदालुसिया स्पेन  में स्थित है। ये गोथिक अंदाज़ का सबसे बड़ा और संसार का तीसरा बड़ा गिरजाघर है। विश्व में यह तीसरा सबसे बड़ा गिरजाघर है। इसे 1987 में यूनेस्को ने विशव विरासत के स्थानों में शामिल किया था। चूँकि बैसेलिका ऑफ़ द नैश्नल श्राइन ऑफ़ अवर लेडी ऑफ़ अपारेसिडा (Basilica of the National Shrine of Our Lady of Aparecida) और सेन्ट पीटर्स बैसेलिका (St Peter's Basilica) बिशपों के निवास स्थान नहीं है, इसलिए इस गिरजाघर को शायद विश्व का सबसे बड़ा कैथेडरल शैली का गिरजाघर मान लिया गया है।
इस जगह पर क्रिस्टोफ़र कोलम्बस को दफ़नाया गया था।
सेबिया गिरजाघर को शहर की अमीरी दिखाने के लिए बनाया गया था क्योंकि यह नगर एक विशेष व्यापार केन्द्र के रूप में उभरा था। यह परिवर्तन 1248 के रीकाँगक्वेस्टा (Reconquista) के पश्चात हुआ था। जुलाई 1401 में इस गिरजाघर के निर्माण का निर्णय लिया गया था। एक स्थानीय मान्यता के अनुसार गिरजाघर वालों ने कहा था: " Hagamos una Iglesia tan hermosa y tan grandiosa que los que la vieren labrada nos tengan por locos" " ("हम तो एक ऐसा गिरजाघर का निर्माण करते हैं जिसे देखकर लोग हमें पागल कहेंगे। ")
सेबिया गिरजाघर का निर्माण 1402 में शुरू हुआ और 1506 तक जारी रहा। पल्ली के पादरी ने अपना आधा वेतन वास्तुकार, कलाकार, काँच के कारीगर, राजमिस्त्री, शिल्पकार और मज़दूर और अन्य खर्चों के भुगतान करने के दे दिया था।
निर्माण समाप्त होने के पाँंच साल के बाद, 1511 में गुंबद ढह गई और गिरजाघर पर काम फिर से प्रारंभ हुआ था। दुर्भाग्य से सेबिया गिरजाघर का गुंबद फिर से 1888 में भूकम्प के कारण यह गुंबद ध्वस्त हो गया था। इसी कारण से काम फिर से शुरू हुआ और 1903 तक जारी रहा।
सेबिया गिरजाघर के निर्माणकारियों ने कुछ कॉलम और अन्य तत्व एक प्राचीन मस्जिद से ली थी जिनमें मस्जिद का एक मीनार भी शामिल है जिसे घण्टा घर का रूप दिया गया था। इसे आज ला गिराल्दा का नाम दिया गया है। यह इस शहर का सबसे प्रसिद्ध चिन्ह है।
काँके
काँके (Kanke) भारत के झारखण्ड राज्य के राँची ज़िले में स्थित एक नगर है। यह राँची का एक उपनगर है।
यहाँ पर एक विशाल जलाशय स्थित है जिसे 'कांके बांध सरोवर' कहते हैं और इसी से राँची शहर को जल आपूर्ति की जाती है। देश का पहला मान्सिक चिकित्सा संस्थान केन्द्रीय मनश्चिकित्सा संस्थान यहीं पर स्थित है। इसके अतिरिक्त यहाँ बिरसा कृषि विश्वविद्यालय, भारतीय कोयला प्रबन्धन संस्थान, पशुचिकित्सा संस्थान के अतिरिक्त कुछ अन्य संस्थान भी यहाँ स्थित हैं। राँची रेलवे स्टेशन से कांके बांध की दूरी पांच किलोमीटर है।
विद्युत्-आक्षेपी चिकित्सा
विद्युत्-आक्षेपी चिकित्सा (Electroconvulsive therapy / ECT) मनश्चिकित्सा की एक मानक विधि है। सामान्यतः इसे 'आघात चिकित्सा' या आम भाषा में 'बिजली के झटके' कहा जाता है। यह एकध्रुवीय अवसाद (Major depressive disorder) का एक जैविक उपचार है जिसमें रोगी के सिर से इलेक्ट्रोड संलग्न कर उसमें विद्युत धारा प्रवाहित करके मष्तिष्क तक पहुँचाई जाती है। यह तीव्र अवसाद के रोगियों पर प्रभावी होती है जिन पर औषधि-चिकित्सा असफल हो जाती है।
बिजली के झटके या ईचीटी के के संबन्ध में साधारण लोगों मे एक डर रहता है किन्तु ईसीटी एक बहुत ही सुरक्षित एवं असरदार इलाज है। कई मरीज जो अवसाद से ग्रस्त हों, इस कदर की वो आत्महत्या की बात सोंचे या करे, उनमें भी ईसीटी बहुत जल्द असर दिखाती है। इसे इतना सुरक्षित माना गया है कि गर्भवती महिलाएंँ जब मानसिक रूप से बीमार हो जाती हैं, ईसीटी देना दवाइयों से ज्यादा सुरक्षित माना गया है। शोध किये गये हैं जिसमें ईसीटी को पूरी तरह से सुरक्षित माना गया है।
एकध्रुवीय अवसाद
एकध्रुवीय अवसाद (unipolar depression) एक मानसिक विकार है जिसमें रोगी लगातार उदास रहता है, उसका आत्माभिमान निम्न स्तर पर आ जाता है, तथा प्रायः आनन्दकर कार्यों में भी उसकी रुचि समाप्त हो जाती है। इसे 'मुख्य अवसादी विकार' (Major depressive disorder (MDD)) भी कहते हैं। 'अवसाद' (डिप्रेशन) शब्द का प्रयोग अनेक स्थितियों में किया जाता है और प्रायः 'अवसाद' का मतलब 'एकध्रुवीय अवसाद' से ही होता है।
एकध्रुवीय अवसाद व्यक्ति को अक्षम बना देता है, उसके परिवार, कार्य या विद्यालय के जीवन को भी प्रभावित करता है, व्यक्ति के सोने और खाने की आदतों को प्रभावित करता है, और अन्ततः उसके सामान्य स्वास्थ्य को प्रभावित करता है। अमेरिका के एकध्रुवीय अवसाद से प्रभावित लगभग 3.4% लोग आत्महत्या कर लेते हैं और ६०% आत्महत्या करने वाले अवसाद या किसी मूड विकार के रोगी रहे होते हैं।
विष्णुदत्त मिश्र तरंगी
विष्णुदत्त मिश्र तरंगी भारत के प्रारंभिक पत्रकारों में से थे। वे हिंदी के विद्वान, कवि और व्यंग्य लेखक भी थे। उनका कार्यस्थल खंडवा, भोपाल, कलकत्ता, जबलपुर, दिल्ली और जयपुर जैसा विस्तृत क्षेत्र था।
अनवीकरणीय संसाधन
अनवीकरणीय संसाधन (Non-renewable resource) वे संसाधन होते हैं, जिनके भण्डार में प्राकृतिक प्रक्रियाओं द्वारा पुनर्स्थापन नहीं होता रहता है। यह संसाधन मानवीय क्रियाओं द्वारा समाप्त हो जाते हैं तथा पुनः निर्माण होने में करोड़ों वर्ष की अवधि लेते हैं। इसका उदाहरण कोयला, पेट्रोलियम तथा प्राकृतिक गैस आदि हैं।
पृथ्वी में पाये जाने वाले खनिज और अयस्क इस तरह के संसाधनों के उदाहरण हैं। इन्हें बनने में करोड़ों वर्ष की अवधि, अत्यधिक दबाव और उच्च तापमान की आवश्यकता होती है। इसके अलावा भी इन्हें कई अलग अलग प्रक्रियाओं से गुजरना पड़ता है। इसके बाद ही इनका मानव द्वारा उपयोग किया जा सकता है। चूंकि मानव द्वारा ऐसी स्थिति बना पाना संभव नहीं, इस कारण ऐसे संसाधनों को दोबारा प्राप्त नहीं किया जा सकता है।
विकास अध्ययन
विकास अध्ययन (Development studies) समाज विज्ञान की एक बहुविषयी शाखा है। इसकी शिक्षा प्रायः परास्नातक स्तर पर दी जाती है और कभी-कभी पूर्वस्नातक स्तर पर भी। इसकी लोकप्रियता १९९० के दशक में बढ़ी। इसका शिक्षण प्रायः तृतीय विश्व के देशों में या उन देशों में होता है जो उपनिवेशवाद से सीधे जुड़े थे, जैसे यूके।
कणाभ
भौतिकी में कणाभ (Quasiparticle) उन्मज्जी संवृति है जो स्थूल रूप से एक जटिल प्रणाली है जैसे एक ठोस का व्यवहार "जिसमें कि" मुक्त आकाश में दुर्बल अन्योन्य क्रिया करने वाले भिन्न कण हों। उदाहरण के लिए इलेक्ट्रॉन किसी अर्धचालक में गति करता है तो अन्य इलेक्ट्रोनों और नाभिक से टक्करों के कारण इसकी गति जटिल रूप से पथित होती है लेकिन यह लगभग उसी तरह व्यवहार करता है जैसे "भिन्न द्रव्यमान" का कोई इलेक्ट्रॉन व्यवधान रहित मुक्त आकाश में गति करता है। भिन्न द्रव्यमान के इस "इलेक्ट्रॉन" को "इलेक्ट्रॉन कणाभ" कहते हैं।
सभी ठोस तीन तरह के कणों: इलेक्ट्रॉन, प्रोटोन और न्यूट्रॉन से मिलकर बने होते हैं। कणाभ इनमें से कोई भी नहीं है बल्कि यह एक उन्मज्जी संवृति है जो ठोसों के अन्दर घटित होती है। इसलिए यह सम्भव है कि एक कण (इलेक्ट्रॉन, प्रोटोन, न्यूट्रॉन) आकाश में विचरण कर सकता है लेकिन एक "कणाभ"' केवल ठोस के अन्दर ही रह सकता है।
इस अनुभाग में कणाभ और सामूहिक उत्तेजन के उदाहरण दिये गये हैं। पहले उपानुभाग में वो कणाभ दिये गये हैं जो विभिन्न पदार्थों में सामान्य परिस्थितियों में पाये जाते हैं; दूसरे उपानुभाग में विशिष्ट परिस्थितियों में प्राप्त होने वाले कणाभ दिये गये हैं।
राधेश्याम बिस्वास
राधेश्याम बिस्वास भारत की सोलहवीं लोकसभा के सांसद हैं। २०१४ के चुनावों में वे असम की करीमगंज सीट से असम यूनाइटेड डेमोक्रेटिक फ्रंट के टिकट पर चुनाव लड़कर निर्वाचित हुए।
गौरव गोगोई
गौरव गोगोई भारत की सतारहवीं लोकसभा के सांसद हैं। २०१४ के चुनावों और २०१੯ के चुनावों में वे असम की कलियाबोर सीट से भारतीय राष्ट्रीय कांग्रेस के टिकट पर चुनाव लड़कर निर्वाचित हुए।
नाबा कुमार सरणिया
नाबा कुमार सरणिया (उर्फ़ हीरा सरणिया) भारत की सोलहवीं लोकसभा के सांसद हैं। २०१४ के चुनावों में वे असम की कोकराझार सीट से निर्दलीय चुनाव लड़कर निर्वाचित हुए।
विजय चक्रवर्ती
विजया चक्रवर्ती भारत की सोलहवीं लोकसभा के सांसद हैं। २०१४ के चुनावों में वे असम की गुवाहाटी सीट से भारतीय जनता पार्टी के टिकट पर चुनाव लड़कर निर्वाचित हुए।
कामाख्या प्रसाद तासा
कामाख्या प्रसाद तासा भारत की सोलहवीं लोकसभा के सांसद हैं। २०१४ के चुनावों में वे असम की जोरहाट सीट से भारतीय जनता पार्टी के टिकट पर चुनाव लड़कर निर्वाचित हुए।
रामेश्वर तेली
रामेश्वर तेली भारतीय जनता पार्टी के सदस्य और संसद सदस्य, डिब्रूगढ़ (लोकसभा निर्वाचन क्षेत्र) से लोकसभा सदस्य हैं। वह 30 मई 2019 से खाद्य प्रसंस्करण उद्योग मंत्रालय में राज्य मंत्री भी हैं।
राम प्रसाद शर्मा
राम प्रसाद शर्मा भारत की सोलहवीं लोकसभा के सांसद हैं। २०१४ के चुनावों में वे असम की तेजपुर सीट से भारतीय जनता पार्टी के टिकट पर चुनाव लड़कर निर्वाचित हुए।
बदरुद्दीन अजमल
मौलाना बदरुद्दीन अजमल साहब क़ासमी भारत की सत्रहवीं लोक सभा केे सांसद हैं 2019 में वह भारत के असम￼ राज्य के धुबरी सीट से आल इंडिया यूनाईटेड डेमोक्रेटिक फ्रंट पार्टी के टिकट पर चुनाव लड़कर निर्वाचित हुए। वह लगातार तीन बार 2009,2014,2019 लोक सभा चुनाव में जीत दर्ज कर चुके हैं।  । मौलाना बदरुद्दीन अजमल क़ासमी साहब असम राज्य के जमीयत उलेमा-ए-हिन्द के सदर हैं।
राजेन गोहेन
राजेन गोहेन भारत की सोलहवीं लोकसभा के सांसद हैं। २०१४ के चुनावों में वे असम की नौगांव सीट से भारतीय जनता पार्टी के टिकट पर चुनाव लड़कर निर्वाचित हुए।
सिराजुद्दीन अजमल
सिराजुद्दीन अजमल भारत की सोलहवीं लोकसभा के सांसद हैं। २०१४ के चुनावों में वे असम की बारपेटा सीट से असम यूनाइटेड डेमोक्रेटिक फ्रंट के टिकट पर चुनाव लड़कर निर्वाचित हुए।
रामेन डेका
रामेन डेका भारत की सोलहवीं लोकसभा के सांसद हैं। २०१४ के चुनावों में वे असम की मंगलदोई सीट से भारतीय जनता पार्टी के टिकट पर चुनाव लड़कर निर्वाचित हुए।
सर्बानन्द सोणोवाल
सर्बानंद सोनोवाल (जन्म: 31 अक्टूबर 1962) असम के १४ वें मुख्यमंत्री रहे हैं। २०१४ के चुनावों में वे असम की लखीमपुर सीट से भारतीय जनता पार्टी के टिकट पर चुनाव लड़कर निर्वाचित हुए। सोनोवाल का जन्म असम के डिब्रुगढ़ में हुआ है।
केंद्रीय मंत्रिमंडल में उन्हें खेल एवं युवा मामलों के राज्‍यमंत्री (स्‍वतंत्र प्रभार) का पद दिया गया। मई २०१६ में हुए असम विधान सभा चुनाव में वह भारतीय जनता पार्टी के विजयी होने के बाद सोनोवाल ने २४ मई को मुख्यमंत्री पद की शपथ ली थी।
सोनोवाल विधि स्नातक हैं और ये छात्र जीवन के दौरान छात्र राजनीति में भी संलग्न रहे। वर्ष 1996 से 2000 तक ये पूर्वोत्तर छात्र संगठन (एन.ई.एस.ओ) के अध्यक्ष भी रहे। सर्बानंद सोनोवाल के पास छात्र राजनीति का भी व्यापक अनुभव है। वे असम गण परिषद के स्टूडेंट विंग ऑल असम स्टूडेंट यूनियन और पूर्वोत्तर के राज्यों में असर रखने वाले नॉर्थ इस्ट स्टुडेंट्स यूनियन के अध्यक्ष रह चुके हैं। भाजपा में जुड़ने से पूर्व असम गण परिषद के सदस्य थे। उन्हें ऑल असम स्टूडेंट यूनियन के द्वारा IMDT विल को हटाने के प्रयास किये जाने पर असम का जातीय नायक का सम्मान दिया गया था । वर्ष 2001 में वे असम गण परिषद के उम्मीदवार के रूप में सर्वप्रथम विधानसभा के सदस्य निर्वाचित हुए तथा वर्ष 2004 में प्रथम बार लोक सभा के सदस्य निर्वाचित हुए।
मोरान से विधायक और बाद में डिब्रुगढ़ और लखीमपुर से सांसद रहने के साथ ही वे असम में गृह मंत्री और उद्योग-वाणिज्य मंत्री का नेतृत्व सँभाल चुके हैं। वे निजी तौर पर फुटबॉल और बैडमिंटन के खिलाड़ी भी रहे हैं। पूर्वोत्तर में फुटबॉल प्रेम के प्रभाव से कोई अपरिचित नहीं होगा। वर्ष 2011 में वे असम गण परिषद से अलग हो गए तथा भारतीय जनता पार्टी से जुड़ गए। उनके बीजेपी में आते ही उन्हें कार्यकारिणी सदस्य बनाया गया और वे असम बीजेपी के प्रवक्ता भी रहे।
वे वर्ष 2012 और 2014 में दो बार असम भारतीय जनता पार्टी के अध्यक्ष रहे। 2014 में संपन्न 16 वें लोकसभा के चुनाव में वे लखीमपुर से भाजपा के उम्मीदवार के रूप में निर्वाचित हुए। नरेंद्र मोदी के नेतृत्व वाली केंद्रीय मंत्रीमंडल में उन्हें खेल एवं युवा मंत्रालय, भारत सरकार के अंतर्गत खेल एवं युवा मामलों के राज्यमंत्री (स्वतंत्र प्रभार) का पद दिया गया था। केंद्रीय खेल मंत्री के रूप में इनका कार्यकाल 26 मई 2014 से 23 मई 2016 तक रहा। असम में बांग्लादेश के नागरियों का अवैध स्थानांतरण हमेशा से ही विवादित रहा है। बांग्लादेशी नागरिकों को अवैध रूप से भारत में आने से रोकने के लिए इल्लीगल माइग्रैंड्स डिटर्मिनेशन बाई ट्राइब्युनल एक्ट 1983 अस्तित्व में आया। यह एक्ट भारत सरकार और ऑल स्टु़डेंट यूनियन के बीच हुआ था। इस एक्ट के खिलाफ लंबे समय से एंटि फॉरेन आंदोलन का चल रहा था। इस एक्ट के अनुसार असम में अवैध रूप से रह रहे बांग्लादेशी नागरिकों को असम में रहने की अनुमति दी गयी थी। यह कानून उन विदेशी नागरिकों पर लागू होता है जो 25 मार्च 1971 के बाद असम में बसे थे। उन्होने ही असम में बांग्लादेशी घुसपैठ मामले को सुप्रीम कोर्ट तक ले जाने की अगुवाई की और कोर्ट ने इस एक्ट को खत्म करने का आदेश दिया। कोर्ट ने इस कानून को गलत ठहराया और बांग्लादेशी नागरिकों को असंवैधानिक करार दिया। इन हालातों में उन्हें राष्ट्रीय स्वयंसेवक संघ का भी पूरा समर्थन मिला।
सुष्मिता देव
सुष्मिता देव भारत की सोलहवीं लोकसभा के सांसद हैं। २०१४ के चुनावों में वे असम की सिल्चर सीट से भारतीय राष्ट्रीय कांग्रेस के टिकट पर चुनाव लड़कर निर्वाचित हुए।
बीरेन सिंह एंगती
बीरेन सिंह एंगती भारत की सोलहवीं लोकसभा के सांसद हैं। २०१४ के चुनावों में वे असम की स्वशासी जिला-असम सीट से भारतीय राष्ट्रीय कांग्रेस के टिकट पर चुनाव लड़कर निर्वाचित हुए।
निनोंग ईरिंग
निनोंग ईरिंग भारत की सोलहवीं लोकसभा के सांसद हैं। २०१४ के चुनावों में वे अरुणाचल प्रदेश की अरुणाचल पूर्व,सीट से भारतीय राष्ट्रीय कांग्रेस के टिकट पर चुनाव लड़कर निर्वाचित हुए।
माला राज्यलक्ष्मी शाह
माला राज्यलक्ष्मी शाह भारत की सोलहवीं लोकसभा में सांसद हैं। २०१४ के चुनावों में वे उत्तराखण्ड की टिहरी गढ़वाल सीट से भारतीय जनता पार्टी के टिकट पर चुनाव लड़कर निर्वाचित हुईं।
अजय टम्टा
अजय टम्टा एक भारतीय राजनीतिज्ञ तथा वर्तमान भारत की सत्रहवीं लोकसभा के सांसद हैं। २०१४ के चुनावों में वे उत्तराखण्ड की अल्मोड़ा सीट से भारतीय जनता पार्टी के टिकट पर चुनाव लड़कर निर्वाचित हुए। और फिर भारत सरकार में कपड़ा राज्यमंत्री का मंत्रालय दिया गया। २०१९ के चुनावों में वे उत्तराखण्ड की अल्मोड़ा सीट से भारतीय जनता पार्टी के टिकट पर चुनाव लड़कर दूसरी बार सांसद निर्वाचित हुए।
देवेन्द्र सिंह
देवेन्द्र सिंह भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की अकबरपुर सीट से भारतीय जनता पार्टी के टिकट पर चुनाव लड़कर निर्वाचित हुए।
कँवर सिंह तंवर
कँवर सिंह तंवर भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की अमरोहा सीट से भारतीय जनता पार्टी के टिकट पर चुनाव लड़कर निर्वाचित हुए।
हरिओम पाण्डेय
हरिओम पाण्डेय भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की अम्बेडकर नगर सीट से भारतीय जनता पार्टी के टिकट पर चुनाव लड़कर निर्वाचित हुए।
सतीश कुमार गौतम
सतीश कुमार गौतम२०१४ के चुनावों में वे उत्तर प्रदेश की अलीगढ़ सीट से भारतीय जनता पार्टी के टिकट पर चुनाव लड़कर पहली बार सोलहवीं लोकसभा के सांसद निर्वाचित हुए थे उसके बाद वर्ष 2019 के लोकसभा आम चुनावों में भारतीय जनता पार्टी के टिकट पर चुनाव लड़कर पुनः सतरहवीं लोकसभा में सांसद निर्वाचित हुए।
धर्मेन्द्र कश्यप
धर्मेन्द्र कश्यप भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की आंवला सीट से भारतीय जनता पार्टी के टिकट पर चुनाव लड़कर निर्वाचित हुए।
अशोक कुमार दोहरे
अशोक कुमार दोहरे भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की इटावा सीट से भारतीय जनता पार्टी के टिकट पर चुनाव लड़कर निर्वाचित हुए।
राजवीर सिंह
राजवीर सिंह भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की एटा सीट से भारतीय जनता पार्टी के टिकट पर चुनाव लड़कर निर्वाचित हुए।
राजेश पाण्डे
राजेश पाण्डे भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की कुशीनगर सीट से भारतीय जनता पार्टी के टिकट पर चुनाव लड़कर निर्वाचित हुए।
हुकुम सिंह
हुकुम सिंह (५ अप्रैल १९३८ – ३ फ़रवरी २०१८) भारत की सोलहवीं लोकसभा के सांसद थे। २०१४ के चुनावों में वे उत्तर प्रदेश की कैराना सीट से भारतीय जनता पार्टी के टिकट पर चुनाव लड़कर निर्वाचित हुए।हुकुम सिंह उत्तर प्रदेश की कांग्रेस एवंं भाजपा सरकार में मंत्री रहे थे। हुकुम सिंह पश्चिम उत्तर प्रदेश केेेे कद्दावर नेता थे। हुकुम सिंह का जन्म शामली जिले के कंडेेेेला गांव में हुआ था। हुकुम सिंह सक्रिय राजनीति में आने से पहले भारतीय सेना में एक सैैनिक थे।
हुकुम सिंह को उनके किए हुए विकास कार्यों के कारण उन्हें क्षेत्र में विकास पुरुष के नाम से संबोधित किया जाता है।
विनोद कुमार सोनकर
विनोद कुमार सोनकर भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की कौशांबी सीट से भारतीय जनता पार्टी के टिकट पर चुनाव लड़कर निर्वाचित हुए।
कीर्तिवर्धन सिंह
कीर्तिवर्धन सिंह भारत की सोलहवीं लोकसभा और सत्रहवीं लोकसभा के सांसद हैं। २०१९ के चुनावों में वे उत्तर प्रदेश की गोंडा सीट से भारतीय जनता पार्टी के टिकट पर चुनाव लड़कर निर्वाचित हुए।
महेश शर्मा
महेश शर्मा भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की गौतम बुद्ध नगर सीट से भारतीय जनता पार्टी के टिकट पर चुनाव लड़कर निर्वाचित हुए। पेशे से चिकित्सक रहे डॉ॰ महेश शर्मा भारत सरकार के संस्कृति, पर्यटन और नागरिक उड्डयन मन्त्रालय में स्वतन्त्र रूप से राज्य मन्त्री रहे हैं।
हरिनारायण राजभर
हरिनारायण राजभर भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की घोसी सीट से भारतीय जनता पार्टी के टिकट पर चुनाव लड़कर निर्वाचित हुए।
महेन्द्र नाथ पाण्डेय
महेन्द्र नाथ पाण्डेय भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की चन्दौली सीट से भारतीय जनता पार्टी के टिकट पर चुनाव लड़कर निर्वाचित हुए। पुनः 2019 में 17वीं लोकसभा में चंदौली से दोबारा सांसद चुने गए वर्तमान में भारी उद्योग मंत्री है।
भानु प्रताप सिंह वर्मा
भानु प्रताप सिंह वर्मा (जन्म: 15 जुलाई 1957) भारत की सत्रहवीं लोकसभा के सांसद हैं। २०१९ के चुनावों में वे उत्तर प्रदेश की जालौन सीट से भारतीय जनता पार्टी के उम्मीदवार बन, चुनाव लड़कर निर्वाचित हुए।
कृष्ण प्रताप
कृष्ण प्रताप भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की जौनपुर सीट से भारतीय जनता पार्टी के टिकट पर चुनाव लड़कर निर्वाचित हुए।
कलराज मिश्र
कलराज मिश्र भारतीय राजनीतिज्ञ तथा वर्तमान राजस्थान के राज्यपाल हैं। वे पूर्व में हिमाचल प्रदेश के राज्यपाल एवं सोलहवीं लोकसभा में सूक्ष्म एवं लघु उघोग ‍मंत्री रहे है। लोकसभा चुनाव 2014 में वे उत्तर प्रदेश की देवरिया सीट से भारतीय जनता पार्टी के टिकट पर चुनाव लड़कर निर्वाचित हुए थे। कलराज मिश्र ने राजस्थान के नये राज्यपाल के रुप में 09 सितम्बर 2019 को शपथ ग्रहण की।
यशवंत सिंह
डॉ. यशवंत सिंह भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की नगीना सीट से भारतीय जनता पार्टी के टिकट पर चुनाव लड़कर निर्वाचित हुए।
मुकेश राजपूत
मुकेश राजपूत भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की फरुखाबाद सीट से भारतीय जनता पार्टी के टिकट पर चुनाव लड़कर निर्वाचित हुए। केन्द्रीय जल शक्ति मंत्रालय सलाहकार
अक्षय यादव
अक्षय यादव भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की फिरोजाबाद सीट से समाजवादी पार्टी के टिकट पर चुनाव लड़कर निर्वाचित हुए।
केशव प्रसाद मौर्य
केशव प्रसाद मौर्य भारत के उत्तर प्रदेश के उप-मुख्यमंत्री हैं। वे सोलहवीं लोकसभा के सांसद थे। २०१४ के चुनावों में वे उत्तर प्रदेश की फूलपुर सीट से भारतीय जनता पार्टी के टिकट पर चुनाव लड़कर निर्वाचित हुए। 19 मार्च 2017 को इन्होंने उत्तर प्रदेश के उप-मुख्यमंत्री पद की शपथ ली।
केशव प्रसाद मौर्य का जन्म कौशाम्बी जनपद के सिराथू में मौर्य परिवार में हुआ में हुआ। अपने माता पिता के साथ कृषि कार्यों में हाथ बटाते हुए हुए इन्होने चाय की दुकान भी चलायी और समाचार पत्र का विक्रय तक किया।
पूर्ववर्ती
केशव प्रसाद मौर्य के राजनीतिक जीवन की शुरुआत इलाहाबाद पश्चिमी विधानसभा सीट से हुई जब वह 2002 में स्थानीय माफिया अतीक़ अहमद के खिलाफ भाजपाउम्मीदवार के तौर चुनाव लड़े यद्यपि सात हजार मत पाकर चौथे स्थान पर रहे उसके बाद वर्ष 2007 का उत्तर प्रदेश विधानसभा उसी सीट से लड़ा लेकिन सफलता नहीं मिली। फिर 2012 के उत्तर प्रदेश विधानसभा चुनाव में अपने गृह क्षेत्र सिराथू से पहली बार विधायक चुने गए। उस समय वह इलाहाबाद मंडल के चारों जिलों इलाहाबाद प्रतापगढ़ कौशाम्बी और फतेहपुर से एकलौते भाजपा विधायक चुने गए थे, वर्ष में 2013 इलाहाबाद के केपी कॉलेज में ईसाई धर्मप्रचारक के आगमन के विरोध का नेतृत्व करते हुए पूरे प्रदेश में प्रसिद्ध हुए। फिर वर्ष 2014 के लोकसभा चुनाव में भाजपा ने उनको फूलपुर लोकसभा सीट से उम्मीदवार बनाया और वह 3 लाख से अधिक वोटों से अपने निकटतम प्रतिद्वंद्वी समाजवादी पार्टी के पूर्व सांसद धर्मराज सिंह पटेल को पराजित करके संसद पहुंचे। अप्रैल 2016 में उन्हें भाजपा का प्रदेश अध्यक्ष बनाया गया। उनके ही नेतृत्व में भाजपा ने 2017 के उत्तर प्रदेश विधानसभा में ऐतिहासिक जीत दर्ज की। चुनाव परिणाम आने के बाद उन्हें मुख्यमंत्री पद का प्रबल दावेदार माना जा रहा था लेकिन उन्हें उपमुख्यमंत्री बनाया गया। केशव प्रसाद मौर्य भाजपा की प्रदेश इकाई के पिछड़े वर्ग के सबसे बड़े नेता के तौर पर जाना जाता है।
राष्ट्रीय स्वयंसेवक संघ के सम्पर्क में आने के बाद विश्व हिन्दू परिषद, बजरंग दल और भाजपा में करीब 18 साल तक प्रचारक रहे हैं। साथ ही श्रीराम जन्म भूमि और गोरक्षा व हिन्दू हित के लिए अनेकों आन्दोलन किया और इसके लिए जेल भी गये। फूलपुर से भाजपा प्रत्याषी के रूप में तीन लाख आठ हजार तीन सौ आठ (308308) वोटो से ऐतिहासिक जीत हासिल की। इलाहाबाद को स्मार्ट सिटी के रूप में जो उपहार मिला, उसमें भी इन्होने महत्वपूर्ण भूमिका अदा की।
इन पर कई आपराधिक मामले दर्ज हैं। लोकसभा चुनाव के समय चुनाव आयोग को दिए हलफनामे के अनुसार इन पर दस गंभीर आरोपों में मामले दर्ज हैं। उन्होंने 19 मार्च 2017 को उत्तर प्रदेश के उप मुख्यमंत्री की शपथ ली।
लल्लू सिंह
लल्लू सिंह भारत की सोलहवीं लोकसभा के सांसद हैं। २०१४ एवं २०१९ के चुनावों में वे उत्तर प्रदेश की फैजाबाद सीट से भारतीय जनता पार्टी के टिकट पर दोनो बार चुनाव लड़कर निर्वाचित हुए। इसके पूर्व वह १९८९ से २०१२ तक लगातार अयोध्या से उत्तर प्रदेश विधान सभा के सदस्य रहे।।
धर्मेन्द्र यादव
धर्मेन्द्र यादव भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बदायूं सीट से समाजवादी पार्टी के टिकट पर चुनाव लड़कर निर्वाचित हुए।
भरत सिंह
भरत सिंह भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बलिया सीट से भारतीय जनता पार्टी के टिकट पर चुनाव लड़कर निर्वाचित हुए। वर्ष 1991, 1996 व 2002 में  3 बार दोआबा विधानसभा क्षेत्र से उत्तर प्रदेश विधान सभा के सदस्य निर्वाचित ।
मायावती के मंत्रीमंडल मे खाद्य और रसद राज्य मंत्री भी रहे
काशी हिंदू विश्वविद्यालय की छात्र राजनीति में भरत सिंह का अमूल्य योगदान रहा है इन्होंने कई ऐसे छात्र नेता तैयार किए जो कि वर्तमान समय में भी भारतीय राजनीति में प्रसांगिक है इनके द्वारा उस समय आईआईटी कर रहे मनोज सिन्हा को छात्र राजनीति में प्रवेश दिलाया गया। साथ ही साथ महेन्द्र नाथ पाण्डेय ओमप्रकाश सिंह वीरेन्द्र सिंह मस्त आदि को राजनीति में लाएं। लगातार 10 वर्षों तक बनारस हिंदू विश्वविद्यालय के अध्यक्ष तथा महामंत्री के चयन में इनका महत्वपूर्ण योगदान रहा।
हरीश द्विवेदी
हरीश द्विवेदी भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बस्ती सीट से भारतीय जनता पार्टी के टिकट पर चुनाव लड़कर निर्वाचित हुए।
सत्यपाल सिंह
सत्यपाल सिंह भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बागपत सीट से भारतीय जनता पार्टी के टिकट पर चुनाव लड़कर निर्वाचित हुए। सत्यपाल सिंह लोकसभा चुनाव लड़ने से पहले मुम्बई के पुलिस कमिश्नर थे लेकिन लोकसभा चुनाव से कुछ समय पहले ही अपने पद से इस्तीफा दे कर बीजेपी जॉइन कर ली और लोकसभा चुनाव में अजित सिंह को हरा कर विजय श्री प्राप्त की ओर तीन साल बाद केंद्रीय मंत्री मंडल में विस्तार होने पर डॉ सहाब को केंद्रीय राज्य मंत्री बनाया गया
सिंह का जन्म 29 नवंबर, 1955 को उत्तर प्रदेश के बागपत जिले के बसौली में श्री रामकिशन और श्रीमती हुक्मवती के घर हुआ था। उन्होंने दिगंबर जैन कॉलेज, बड़ौत से रसायन विज्ञान में स्नातकोत्तर किया है और दिल्ली विश्वविद्यालय से रसायन विज्ञान में एम फिल भी किया है। उन्होंने ऑस्ट्रेलिया से एमबीए किया है और पब्लिक एडमिनिस्ट्रेशन में एमए और पीएचडी भी की है। नागपुर विश्वविद्यालय से नक्सलवाद में। I.P.S में शामिल होने से पहले, सिंह एक वैज्ञानिक बनना चाहते थे। ”
सत्य पाल सिंह महाराष्ट्र कैडर और 1980 बैच के सेवानिवृत्त आईपीएस अधिकारी हैं।
श्री सिंह की पहली पोस्टिंग नासिक के सहायक पुलिस अधीक्षक के रूप में हुई थी। इसके बाद वह बुलढाणा के पुलिस अधीक्षक बने। मुंबई पुलिस प्रमुख नियुक्त किए जाने से पहले, श्री सिंह महाराष्ट्र के अतिरिक्त पुलिस महानिदेशक थे। उन्होंने मुंबई में संयुक्त पुलिस आयुक्त (अपराध) के रूप में भी काम किया है। मुंबई के अपराध प्रमुख के रूप में उनके कार्यकाल के दौरान, उन्हें संगठित अपराध सिंडिकेट्स की रीढ़ तोड़ने का श्रेय दिया जाता है, जिन्होंने 1990 में मुंबई को आतंकित किया था, जिसमें छोटा राजन, छोटा शकील और अरुण गवली गिरोह शामिल थे। [6] 90 के दशक के उत्तरार्ध में एक ही समय के दौरान, जब मुंबई में गैंगलैंड की गतिविधि अपने चरम पर थी और मुंबई में माफिया कई हाई-प्रोफाइल हत्याओं से घबरा गए, सिंह ने विशेष पुलिस दस्ते का गठन किया और कई अंडरवर्ल्ड के आंकड़ों पर टूट पड़े। उस कार्यकाल में मुंबई में दया नायक, प्रदीप शर्मा और विजय सालस्कर जैसे विशेषज्ञों के साथ कई मुठभेड़ हत्याएं हुईं, उन्होंने अंडरवर्ल्ड को लेने का लाइसेंस दिया। इस कार्यकाल के दौरान 25 अगस्त 2003 को मुंबई गेटवे ऑफ़ इंडिया और ज़वेरी बाज़ार में बम विस्फोट हुए; जब उन्हें इस मामले का पता चला तो वह पतवार पर अधिकारी होने का श्रेय दिया गया।
19 जनवरी 2018 को, सत्य पाल सिंह ने सार्वजनिक रूप से चार्ल्स डार्विन की क्रम-विकास (थ्योरी ऑफ इवोल्यूशन) को ललकारा और उन्होंने दावा किया कि "डार्विन का सिद्धांत वैज्ञानिक रूप से गलत है। ... हमारे पूर्वजों सहित किसी ने भी लिखित या मौखिक रूप से नहीं कहा है कि उन्होंने एक आदमी को एक आदमी में बदलते देखा है। "। उन्होंने जोर देकर कहा कि डार्विन क्रम-विकास के बारे में गलत थे और विकास के विचार को स्कूल और कॉलेज के पाठ्यक्रम से हटा दिया जाना चाहिए। कई वैज्ञानिकों ने बाद में सत्य पाल सिंह की उनके अवैज्ञानिक बयान के लिए आलोचना की।
भैरों प्रसाद मिश्र
भैरों प्रसाद मिश्र भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बांदा सीट से भारतीय जनता पार्टी के टिकट पर चुनाव लड़कर निर्वाचित हुए।
कमलेश पासवान
कमलेश पासवान भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बांसगांव सीट से भारतीय जनता पार्टी के टिकट पर चुनाव लड़कर निर्वाचित हुए।
भारतेन्दु सिंह
भारतेन्दु सिंह भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बिजनौर सीट से भारतीय जनता पार्टी के टिकट पर चुनाव लड़कर निर्वाचित हुए।
भोला सिंह
भोला सिंह भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बुलन्दशहर सीट से भारतीय जनता पार्टी के टिकट पर चुनाव लड़कर निर्वाचित हुए।
वीरेन्द्र सिंह
वीरेन्द्र सिंह भारत की सोलहवीं लोकसभा के सांसद हैं। २०१९ के चुनावों में वे उत्तर प्रदेश की बलिया सीट से भारतीय जनता पार्टी के टिकट पर चुनाव लड़कर निर्वाचित हुए।
राम चरित्र निषाद
राम चरित्र निषाद भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की मछलीशहर सीट से भारतीय जनता पार्टी के टिकट पर चुनाव लड़कर निर्वाचित हुए।
संजीव कुमार बालयान
संजीव कुमार बालयान भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की मुजफ्फरनगर सीट से भारतीय जनता पार्टी के टिकट पर चुनाव लड़कर निर्वाचित हुए।
राजेंद्र अग्रवाल
राजेंद्र अग्रवाल भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की मेरठ सीट से भारतीय जनता पार्टी के टिकट पर चुनाव लड़कर निर्वाचित हुए।
कौशल किशोर
कौशल किशोर भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की मोहनलाल गंज सीट से भारतीय जनता पार्टी के टिकट पर चुनाव लड़कर निर्वाचित हुए।
नेपाल सिंह
नेपाल सिंह भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की रामपुर सीट से भारतीय जनता पार्टी के टिकट पर चुनाव लड़कर निर्वाचित हुए।
दद्दन मिश्रा
दद्दन मिश्रा भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की श्रावस्ती सीट से भारतीय जनता पार्टी के टिकट पर चुनाव लड़कर निर्वाचित हुए।
शरद त्रिपाठी
शरद त्रिपाठी भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की सन्त कबीर नगर सीट से भारतीय जनता पार्टी के टिकट पर चुनाव लड़कर निर्वाचित हुए।
रविन्द्र कुशवाहा
रविन्द्र कुशवाहा भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की सलेमपुर सीट से भारतीय जनता पार्टी के टिकट पर चुनाव लड़कर निर्वाचित हुए।
राघव लखनपाल
राघव लखनपाल भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की सहारनपुर सीट से भारतीय जनता पार्टी के टिकट पर चुनाव लड़कर निर्वाचित हुए।
राजेश वर्मा
राजेश वर्मा भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की सीतापुर सीट से भारतीय जनता पार्टी के टिकट पर चुनाव लड़कर निर्वाचित हुए।
अंशुल वर्मा
अंशुल वर्मा भारत की सोलहवीं लोकसभा के सांसद हैं और समाजवादी पार्टी के सदस्य है। २०१४ के चुनावों में वे उत्तर प्रदेश की हरदोई सीट से भारतीय जनता पार्टी के टिकट पर चुनाव लड़कर निर्वाचित हुए।
राजेश कुमार दिवाकर
राजेश कुमार दिवाकर भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की हाथरस सीट से भारतीय जनता पार्टी के टिकट पर चुनाव लड़कर निर्वाचित हुए।
ज़ेर्वीनोस
ज़ेर्वीनोस ("Zervynos") एक गाँव दक्षिण लिथुआनिया में है। वह गाँव अलीतुस प्रदेश के भाग वरेणा डिस्ट्रिक्ट में है। ज़ेर्वीनोस चारों ओर से दैनवा वन से गुप्त है और ऊला नदी के किनारे के नज़दीक बैठा है। यहाँ २०११ साल में ४९ निवासी रहते थे। ज़ेर्बीनोस अपने परंपरागत वास्तुशिल्पीय शैली के लिए प्रसिद्ध है। सारे मकान द्ज़ूकिया क्षेत्र की शैली में लकड़ी से निर्माण किये गये हैं। यहाँ भी सलीबों, पुरातात्त्विक जगहों, पुराणे वृक्षों को देखा जा सकता है। गर्मियों में ज़ेर्वीनोस पर्यटकों और कुकुरमुत्ते या बदरियँ लेनेवाले लोगों को आकृष्ट करता है। इस गाँव से रेलगाड़ी विल्नुस-मर्त्सिन्कोनीस चलती है।
इस प्यार को क्या नाम दूं?
इस प्यार को क्या नाम दूं? स्टार प्लस का एक अति लोकप्रिय कार्यक्रम था जो 06 जून 2011 से 30 नवम्बर 2012 तक प्रसारित हुआ था। कार्यक्रम की लोकप्रियता को देखते हुए कार्यक्रम का द्वितीय सत्र इस प्यार को क्या नाम दूं?-एक बार फिर नए पात्रों एवं कहानी के साथ स्टार प्लस पर प्रसारित किया गया।
यह कहानी अर्णव और खुशी की एक प्रेम कहानी है, जिसमें खुशी लखनऊ में रहने वाली एक लड़की है जो प्यार, रिश्ते, और विश्वास की शक्ति में विश्वास रखती है। अर्णव एक व्यवसायी रहता है। वह एक दूसरे से को बिलकुल पसंद नहीं करते रहते हैं, लेकिन बाद में उन दोनों को मजबूरी में शादी करनी पड़ती है। बाद में जब उन लोगों को लगता है कि वह दोनों एक दूसरे से प्यार करते हैं तब भी वह इस बात को स्वीकार नहीं करते और अंत में जाकर वह इस बात को मान लेते हैं।
वंश भास्कर
वंश भास्कर उन्नीसवीं शताब्दी में रचित राजस्थान के इतिहास से सम्बंधित एक प्रसिद्ध ऐतिहासिक पिंगल काव्य ग्रंथ है। इस में बूँदी राज्य एवं उत्तरी भारत का इतिहास वर्णित है। वंश भास्कर की रचना चारण कवि सूर्यमल्ल मिश्रण द्वारा की गई थी जो बूँदी के हाड़ा शासक महाराव रामसिंह के दरबारी कवि थे। अपूर्ण 'वंश भास्कर' को महाकवि सूर्यमल्ल के दत्तक पुत्र मुरारीदान ने पूरा किया। उक्त ग्रन्थ की सर्वप्रथम टीका बारहठ कृष्णसिंह ने "उदधि मंथिनी टीका" के नाम से लिखी थी। वर्तमान में डॉ. चंद्रप्रकाश देवल ने वंश-भास्कर ग्रन्थ की अर्थ प्रबोधिनी टीका लिखी जो 9 खण्डों में प्रकाशित है।
वंश भास्कर से उद्धृत एक छंद यहाँ प्रस्तुत है:
।।छंद - दुर्मिला।। दुव सेन उदग्गन खग्ग समग्गन, अग्ग तुरग्गन बग्ग लई। मचि रंग उतंगन दंग मतंगन, सज्जि रनंगन जंग जई।। लगि कंप लजाकन भीरु भजाकन, बाक कजाकन हाक बढी। जिम मेह ससंबर यों लगि अंबर, चंड़ अडंबर खेहू चढी।।१।।
फहरक्कि निसान दिसान बडे, बहरक्कि निसान ऊड़ैं बिथरैं। रसना अहिनायक की निकसैं कि, परा झल होरिय की प्रसरैं।। गज घंट ठनंकिय भेरि भनंकिय, रंग रनंकिय कोच करी। पखरान झनंकिय बान सनंकिय, चाप तनंकिय ताप परी।।२।।
धमचक्क रचक्कन लग्गि लचक्कन, कोल मचक्कन तोल कढ्यो। पखरालन भार खुभी खुरतालन, व्याल कपालन साल बढ्यो।। डगमग्गि सिलोच्चय श्रृंग डुले, झगमग्गि कुपानन अग्गि झरी। बजि खल्ल तबल्लन हल्ल उझल्लन, भुम्मि हमल्लन घुम्मि भरी।।३।।
शालिहोत्र
शालिहोत्र (6000 ईसापूर्व) हयगोष नामक ऋषि के पुत्र थे। वे पशुचिकित्सा (veterinary sciences) के जनक माने जाते हैं। उन्होंंने 'शालिहोत्रसंहिता' नामक ग्रन्थ की रचना की। वे श्रावस्ती के निवासी थे।
संसार के इतिहास में घोड़े पर लिखी गई प्रथम पुस्तक शालिहोत्रसंहिता है, जिसे शालिहोत्र ऋषि ने महाभारत काल से भी बहुत समय पूर्व लिखा था। कहा जाता है कि शालिहोत्र द्वारा अश्वचिकित्सा पर लिखत प्रथम पुस्तक होने के कारण प्राचीन भारत में पशुचिकित्सा विज्ञान को 'शालिहोत्रशास्त्र' नाम दिया गया। शालिहोत्रसंहिता का वर्णन आज संसार की अश्वचिकित्सा विज्ञान पर लिखी गई पुस्तकों में दिया जाता है। भारत में अनिश्चित काल से देशी अश्वचिकित्सक 'शालिहोत्री' कहा जाता है।
शालिहोत्रसंहिता में ४८ प्रकार के घोड़े बताए गए हैं। इस पुस्तक में घोड़ों का वर्गीकरण बालों के आवर्तों के अनुसार किया गया है। इसमें लंबे मुँह और बाल, भारी नाक, माथा और खुर, लाल जीभ और होठ तथा छोटे कान और पूँछवाले घोड़ों को उत्तम माना गया है। मुँह की लंबाई २ अंगुल, कान ६ अँगुल तथा पूँछ २ हाथ लिखी गई है। घोड़े का प्रथम गुण 'गति का होना' बताया है। उच्च वंश, रंग और शुभ आवर्तोंवाले अश्व में भी यदि गति नहीं है, तो वह बेकार है। शरीर के अंगों के अनुसार भी घोड़ों के नाम, त्रयण्ड (तीन वृषण वाला), त्रिकर्णिन (तीन कानवाला), द्विखुरिन (दोखुरवाला), हीनदंत (बिना दाँतवाला), हीनांड (बिना वृषणवाला), चक्रवर्तिन (कंधे पर एक या तीन अलकवाला), चक्रवाक (सफेद पैर और आँखोंवाला) दिए गए हैं। गति के अनुसार तुषार, तेजस, धूमकेतु, एवं ताड़ज नाम के घोड़े बताए हैं। इस ग्रन्थ में घोड़े के शरीर में १२,००० शिराएँ बताई गई हैं। बीमारियाँ तथा उनकी चिकित्सा आदि, अनेक विषयों का उल्लेख पुस्तक में किया गया है, जो इनके ज्ञान और रुचि को प्रकट करता है। इसमें घोड़े की औसत आयु ३२ वर्ष बताई गई है।
शबरी धाम
शबरी धाम दक्षिण-पश्चिम गुजरात के डांग जिले के आहवा से 33 किलोमीटर और सापुतारा से लगभग 60 किलोमीटर की दूरी पर सुबीर गांव के पास स्थित है। माना जाता है कि शबरी धाम वही जगह है जहां शबरी और भगवान राम की मुलाकात हुई थी। शबरी धाम अब एक धार्मिक पर्यटन स्थल में परिवर्तित होता जा रहा है।
यहां से कुछ ही किलोमाटर की दूरी पर पम्पा सरोवर है। ऐसा माना जाता है कि यह वही स्थान है जहां हनुमान की तरह शबरी ने भी स्नान किया था। घने जंगल को वही दण्डकारण्य माना जाता है जहां से 14 साल के वनवास के दौरान राम, लक्ष्मण और सीता गुजरे थे। यहाँ के जनजातीय लोगों की लोककथाएं भगवान राम, सीता और लक्ष्मण से भरी हुई हैं।
रामायण के अनुसार शबरी ने भगवान राम को जंगली बेर खिलाए थे लेकिन इससे पहले उन्होंने इन बेरों को चखकर यह सुनिश्चित कर लिया था कि ये मीठे हैं या नहीं। यहां एक छोटी सी पहाड़ी पर एक छोटा सा मंदिर बना हुआ है और लोगों का मानना है कि शबरी यहीं रहती थीं। यहां मंदिर के आसपास छोटे-छोटे बेर के पेड़ दिखते हैं। मंदिर में रामायण से जुड़ी और खासतौर पर रामायण के शबरी प्रसंग से जुड़ी तस्वीरें बनी हुई हैं। यहां 'शबरी कुम्भ' आयोजित होत है।
मानव त्वचा का रंग
मानव त्वचा का रंग गहरे भूरे से लेकर हल्के गुलाबी-श्वेत तक विस्तृत परास रखता है। मानव त्वचा वर्णकता प्राकृतिक वरण का परिणाम है। मानव में त्वचा वर्णकता का विकास मुख्यतः त्वचा का वेधन करने वाली पराबैंगनी विकिरणों की मात्रा को विनयमित करने और इसके जीव-रासायनिक प्रभावों नियंत्रित करने से हुआ।
भिन्न लोगों का वास्तविक रंग विभिन्न तत्वों पर निर्भर करता है यद्यपि सबसे महत्त्वपूर्ण तत्व मेलानिन वर्णक है। मेलानिन का निर्माण त्वचा की असिताणु नामक कोशिकाओं के अन्दर होता है और गहरे श्याम वर्ण के लोगों की त्वचा का रंग इससे ही निर्धारित होता है। हल्के रंग के लोगों की त्वचा का रंग बाहरी त्वचा के नीले-सफेद संयोजी ऊतकों और शिराओं में प्रावहित होने वाले हीमोग्लोबिन से निर्धारित होता है। त्वचा में अंतर्निहित लाल रंग दृश्यमान होता है जो मुख्य रूप से चेहरे पर कुछ विशिष्ट परिस्थितियों में अधिक दिखाई देता है जैसे व्यायाम के उपरांत, तन्त्रिका तन्त्र की उत्तेजित अवस्था (गुस्सा, डर) धमनिका में फुलाव की स्थिति।
अल्कला डी हेनरेस
अल्कला डी हेनरेस (), ("हेनरेस नदी पर निर्गमित गढ़"), स्पेन देश का एक शहर है जिसका ऐतिहासिक केन्द्र युनेस्को की विश्व धरोहर स्थलों में से एक है। यह शहर मैड्रिड के शहर के उत्तर पूर्व में 35 किलोमीटर (22 मील) दूर से, समुद्र के ऊपर 588 मीटर (1,929 फुट) है।
छित्तराज
छित्तराज उत्तरी कोंकण के शिलाहार शासक था। उन्होने १०२२ ई से १०३५ ई तक शासन किया।
अपने चाचा अरिकेसरी की मृत्यु के बाद छित्तराज गद्दी पर बैठा। वह कला और साहित्य का संरक्षक था। कल्याण के निकट अम्बरनाथ का भव्य शिवमंदिर छित्तराज द्वारा निर्मित है। उदयसुंदरी कथा के रचयिता सोड्ढाल उसके ही दरबार में रहते थे।
उद्गाता
उद्गाता का अर्थ है, 'उच्च स्वर से गानेवाला'। सोमयज्ञों के अवसर पर साम या स्तुति मंत्रों के गाने का कार्य 'उद्गाता' का अपना क्षेत्र है। उसके लिए उपुयक्त मंत्रों का संग्रह 'साम संहिता' में किया गया है। ये ऋचाएँ ऋग्वेद से ही यहाँ संगृहीत की गई हैं और इन्ही ऋचाओं के ऊपर साम का गायन किया जाता है।
साम गायन की पद्धति बड़ी शास्त्रीय तथा प्राचीन होने से कठिन भी है। साम पाँच अंगों में विभक्त होता है जिनके नाम हैं- इनमें उद्गीथ तथा निधन के गायन का कार्य उद्गाता के अधीन होता है और प्रस्ताव तथा प्रतिहार के गाने का काम क्रमश: 'प्रस्तोता' तथा 'प्रतिहर्ता' नामक ऋत्विजों के अधीन रहता है जो उद्गाता के सहायक माने जाते हैं। गान मुख्यतया चार प्रकार के होते हैं- इन समग्र गानों से पूर्ण परिचय रखना उद्गाता के लिए नितांत आवश्यक होता है।
समुद्भृत मुद्रण
ऐसी छपाई जिसमें अक्षर उभड़े हुए रहते हैं, समुद्भृत मुद्रण या उभरी छपाई (embossing/एमबॉसिंग) कहलाती है तथा इस प्रक्रिया को समुद्भरण या उच्चित्रण कहते हैं।
यह छपाई पीतल के ठप्पे से होती है जिनमें अक्षर धँसे रहते हैं। छपाई साधारणतः हाथ से चालित, पेंच के प्रयोग से दाब उत्पन्न करनेवाले, छोटे प्रेसों से की जाती है। ठप्पे को अपने नियत स्थान पर नीचे कस दिया जाता है। ठप्पे पर आकर पड़नेवाली पीठिका पर गत्ता चिपका दिया जाता है। फिर प्रेस के हैंडल को जोर से चलाया जाता है। इससे ठप्पे और पीठिका के बीच गत्ता इतने बल से दबता है कि उसका कुछ भाग ठप्पे के गड्ढों में घुस जाता है और गत्ता ठप्पे के अनुसार रूप ले लेता है। अंतर इतना ही छपाई हो सकती है। इसके लिए ठप्पे पर विशेष (बहुत गाढ़ी) स्याही लगा दी जाती है और फिर उसे कागज से रगड़कर पोंछ दिया जाता है। इस प्रकार ठप्पे का सपाट भाग पूर्णतया स्वच्छ हो जाता है, केवल गड्ढे में स्याही लगी रह जाती है। फिर उस कागज को, जिसपर छपाई करनी रहती है, ठप्पे पर उचित स्थान पर रखकर प्रेस के हैंडल को जोर से चलाया जाता है। जब गत्ता ऊपर से कागज को दबाता है तो गत्ते के उभड़े भाग कागज को ठप्पे के गड्ढों में धँसा देते हैं। हैंडल को उलटा घुमाकर कागज को सँभालकर उठा लने पर उसपर उभाड़दार छपाई दिखाई देती है। इसी प्रकार एक एक करके सब कागज छाप लिए जाते हैं। जहाँ इस प्रकार की छपाई बहुत करनी होती है वहाँ ऐसी मशीन का उपयोग किया जाता है जिसमें स्याही लगाने, पोंछने और गत्तोंवाली पीठिका को चलाने का काम अपने आप होता रहता है।
द्रवचालित शक्तिशाली प्रेसों में पुस्तक के मोटे आवरणों पर इसी सिद्धांत पर उभड़ी या धँसी और स्याहीदार या बिना स्याही की छपाई की जाती है। समुद्भरण के अंतर्गत केवल छपाई ही नहीं है; धातु की चादर, प्लैस्टिक, कपड़े आदि पर भी उभड़ी हुई आकृतियाँ इसी सिद्धांत पर बनी विशेष मशीनों द्वारा छापी जाती हैं। एक बेलन का छिछला उत्कीर्णन खुदा रहता है। दूसरे बेलन पर गत्ता या नमदा रहता है, या उसपर पहले के अनुरूप ही उभड़ा उत्कीर्णन रहता है। मशीनों में ये दोनों बेलन एक दूसरे को छूते हुए घूमते रहते हैं। इन दोनों के बीच डाली गई चादर आदि पर उभाड़दार आकृतियाँ बन जाती हैं।
सोने के आभूषणों पर उभाड़दार उत्कीर्णन करने के लिए सोने के पत्र को लाख (चपड़ा) और तारपीन आदि के रूपद (अर्ध-लचीले) मिश्रण पर रखकर पीठ की ओर से विविध यंत्रों द्वारा ठोंकते हैं। फिर पत्र को उलटकर आवश्यक स्थानों पर सामने से उत्कीर्णन करते हैं।
चंद्रमा का विमुख फलक
चंद्रमा का विमुख फलक (far side of the Moon), जिसे पहले चंद्रमा का अंधकार पक्ष (dark side of the Moon) कहा गया, चंद्रमा का एक गोलार्ध है जिसका मुखड़ा हमेशा पृथ्वी से दूर रहता है। उस पार का इलाका असंख्य प्रहार क्रेटर की भीड़ एवं अपेक्षाकृत कुछ समतल चंद्र मारिया के साथ पूर्णतः बीहड़ है। यहाँ दक्षिण ध्रुव-ऐटकेन घाटी है जो सौर मंडल के सबसे बड़े क्रेटरों में से एक है। चंद्रमा का पृथ्वी की ओर केवल एक ही मुख रहने का कारण ज्वारबंधन (tidal locking) है। पृथ्वी पर रहने वाले चांद का विमुख फलक कभी नहीं देख सकते - उसे देखने के लिए पृथ्वी की सतह छोड़कर अंतरिक्ष यान द्वारा चंद्रमा को दूसरी ओर से देखने जाना पड़ता है।
सन् 1959 तक किसी भी मानव ने चंद्रमा का विमुख फलक नहीं देखा था और उसका रूप पूरी तरह अज्ञात था। 7 अक्तूबर 1959 को सोवियत संघ का लूना 3 अंतरिक्ष यान इस मुख के कुछ अंश के चित्र उतरकर पृथ्वी तक भेजने में सफल हो गया। इनमें से 18 चित्र सलामती से प्राप्त हुए और मानवों को पहली बार चांद के इस मुख के एक-तिहाई भाग का दर्शन हुआ। धीरे-धीरे बाकी क्षेत्र के चित्र प्राप्त हुए और 6 नवम्बर 1960 में सोवियत संध विज्ञान अकादमी ने इस मुख को सम्मिलित करने वाली प्रथम चंद्र मानचित्रावली (ऐट्लस) प्रकाशित करी। 20 जुलाई 1965 को एक और सोवियत अंतरिक्ष यान, ज़ोन्द 3, ने उत्तम विभेदन (रेसोल्यूशन) वाली 25 नई तस्वीरें दीं जिनमें सैंकड़ो किलोमीटर तक चलते क्रेटरों की शृंखलाएँ दिखीं।
सौर मंडल के सबसे बड़े क्रेटरों की सूची
Following are the largest craters on various worlds of the Solar System.
ऐटकेन (क्रेटर)
एटकेन चंद्रमा के विमुख फलक पर स्थित एक बड़ा चंद्र प्रहार क्रेटर है।
सेलेन
सेलेन (; सेलेनोलॉजिकल एंड इंजीनियरिंग एक्स्प्लोरर), जापान में अपने उपनाम (प्रसिद्ध जापानी चंद्र राजकुमारी) से बेहतर जाना जाता है, एक द्वितीय जापानी चंद्र परिक्रमा अंतरिक्ष यान था।
स्टार परिवार अवार्ड्स
स्टार परिवार अवार्ड्स एक टेलीविजन पुरस्कार समारोह है जो स्टार प्लस के धारावाहिकों एवं उनके किरदारों को सम्मानित करने के लिए आयोजित किया जाता है।
कुल्फी कुमार बाजेवाला
इनफान्टे डॉन लुइस महल
इनफान्टे डॉन लुइस महल (स्पेनिश भाषा: "Palacio del Infante don Luis") स्पेन बोदिला डेल मोंटे में स्थित एक महल है। यह 1974 में बिएन डे इन्ट्रेस् क्ल्चरल घोषित किया गया था।
एडवर्ड मोजर
एडवर्ड मोजर (जन्म २७ अप्रैल १९६२) नॉर्वे के मनोविज्ञानी, तंत्रिका विज्ञानी और ट्रॉनहैम, नॉर्वे स्थित नार्वेजियन यूनिवर्सिटी ऑफ़ साइंस एंड टेक्नोलॉजी (एनटीएनयू) के कवली इंस्टिट्यूट फॉर सिस्टम्स न्यूरोसाइंस एंड सेंटर फॉर द बायोलॉजी ऑफ़ मेमोरी में संस्थान निदेशक हैं।
मोजर और उनकी पत्नी मे-ब्रिट मोजर पीएचडी करने के एक वर्ष बाद १९९६ में एनटीएनयू में मनोविज्ञान और तंत्रिका-विज्ञान के सह-आचार्य (एसोशिएट प्रोफेसर) पद पर नियुक्त हुये। मोजर ने अपनी पत्नी के साथ विभिन्न पुरस्कार प्राप्त किये जिनमें लोइसा ग्रॉस होविट्ज़ प्राइज और कार्ल स्पेंसर लश्लेय अवार्ड भी शामिल हैं। २०१४ में उन्होंने जॉन ओकीफ़ के साथ चिकित्सा के क्षेत्र में नोबेल पुरस्कार प्राप्त किया।
मोजर का जन्म ऑलसण्ड में हुआ। १९५० में उनके माता-पिता जर्मनी से नॉर्वे चले गये। उनके पिता पाइप ऑर्गन निर्माता थे।
मे-ब्रिट मोजर
मे-ब्रिट मोजर (जन्म ४ जनवरी १९६३) नॉर्वे की मनोविज्ञानी, तंत्रिका विज्ञानी और ट्रॉनहैम, नॉर्वे स्थित नार्वेजियन यूनिवर्सिटी ऑफ़ साइंस एंड टेक्नोलॉजी (एनटीएनयू) के कवली इंस्टिट्यूट फॉर सिस्टम्स न्यूरोसाइंस एंड सेंटर फॉर द बायोलॉजी ऑफ़ मेमोरी में संस्थापक निदेशक हैं।
मोजर और उनके पति एडवर्ड मोजर पीएचडी करने के एक वर्ष बाद १९९६ में एनटीएनयू में मनोविज्ञान और तंत्रिका-विज्ञान के सह-आचार्य (एसोशिएट प्रोफेसर) पद पर नियुक्त हुये। मोजर ने अपने पति के साथ विभिन्न पुरस्कार प्राप्त किये जिनमें लोइसा ग्रॉस होविट्ज़ प्राइज और कार्ल स्पेंसर लश्लेय अवार्ड भी शामिल हैं। २०१४ में उन्होंने जॉन ओकीफ़ के साथ चिकित्सा के क्षेत्र में नोबेल पुरस्कार प्राप्त किया।
भारतीय स्टेट बैंक के अध्यक्ष
भारतीय स्टेट बैँक के अध्यक्ष भारत के केन्द्रीय बैँक भारतीय स्टेट बैंक के सर्वोच्च अधिकारी तथा वरिष्ठ बैंक कर्मी होते हैं। इस पद पर वर्तमान में 24 लोग आसीन हुए तथा वर्तमान में अरुंधति भट्टाचार्य अध्यक्षा है।
जॉन ओकीफ़
जॉन ओकीफ़ (जन्म १९ नवम्बर १९३९) एक अमेरिकी तंत्रिका-विज्ञानी और इंस्टिट्यूट ऑफ़ कॉग्निटिव न्यूरोसाइंस तथा डिपार्टमेंट ऑफ़ एनाटोमी (यूनिवर्सिटी कॉलेज लंदन) में प्रोफेसर हैं। उन्हें प्लेस कोशिकाओं की हिपोकैम्पस में प्लेस कोशिकाओं एवं थीटा चरण पुरस्सरण में सामयिक कोडिंग के लिए जाना जाता है। उन्हें २०१४ में एडवर्ड मोजर और मे-ब्रिट मोजर के साथ चिकित्सा के क्षेत्र में नोबेल पुरस्कार से सम्मानित किया गया। उन्हें अमेरिका व ब्रिटेन दो देशों की नागरिकता प्राप्त है।
विल्लेना महल
विल्लेना महल (स्पेनिश भाषा: "Palacio de Villena") स्पेन का कडाल्सो डे ला विट्रियोस् में स्थित एक महल है। यह अलवारो डी लूना, ट्रूजिलो के ड्यूक द्वारा बनाया गया था।  इस्का भवन और बगीचों बिएन डे इन्ट्रेस् क्ल्चरल घोषित सूचीबद्ध हैं।
भवन एक स्मारक के रूप में सूचीबद्ध है और 1931 के बाद से संरक्षित किया गया है। बगीचों एक ऐतिहासिक रूप से महत्वपूर्ण उद्यान के रूप में सूचीबद्ध हैं और 1970 के बाद से संरक्षित किया गया है।